ΑΝΟΙΧΤΗ ΣΥΝΕΛΕΥΣΗ

ΚΑΤΟΙΚΩΝ ΝΕΑΣ ΧΩΡΑΣ

Διεύθυνση: Σελίνου 118 Χανιά 73131 - Τηλ. 28210 75544 – 6978655148 - 6938001778

e-mail: pitsitakisg@gmail.com ή mariavavgr@yahoo.gr

Προς την Τεχνική Υπηρεσία Δήμου Χανίων

Η συλλογικότητα Ανοιχτή Συνέλευση Κατοίκων Νέας Χώρας αφού μελετήσαμε το ο-πτικό υλικό (video) και την κάτοψη πρότασης διαμόρφωσης για την ανάπλαση της Α-κτής Παπανικολή, προέκυψαν αρκετά ερωτήματα τα οποία σας θέτουμε παρακάτω και ζητούμε να μας απαντήσετε, προκειμένου να διαμορφώσουμε την τελική μας ά-ποψη την οποία θα διατυπώσουμε δημόσια.

1. Μετά την ανακοίνωση από τον κ. δήμαρχο ότι το κόστος του έργου θα ανέλθει στο ύψος του 1 εκατ. ευρώ (από ίδιους πόρους του δήμου) από τα οποία με απόφαση του δημοτικού συμβουλίου εγγράφηκαν στον προϋπολογισμό τεχνικών έργων του δήμου για το 2017, 700.000 ευρώ, ρωτάμε: Αν απ’ αυτό το κονδύλι θα διατεθεί μέρος των χρημάτων και πόσα στην ΔΕΥΑΧ ή η επιχείρηση με δικούς της πόρους θα εκτελέσει το υποέργο ανακατασκευής του παραλιακού αγωγού λυμάτων έτσι ώστε να εκλείψει η απαράδεκτη εικόνα να υπερχειλίζουν από τα υπάρχοντα φρεάτια, τα λύματα του στενού αγωγού (40 f) πάνω στο δημόσιο δρόμο, μέρα παρά μέρα, κυρίως την τουριστική περίοδο.

2. Με δεδομένο ότι από το σχέδιο προβλέπεται μόνο η διέλευση οχημάτων από την Ακτή Παπανικολή και απαγορεύεται ρητά η στάθμευση αλλά και το γεγονός ότι οι κάθετοι και οι εσωτερικοί στενοί δρόμοι είναι υπερπλήρεις, ρωτάμε αν θα υπάρξει μέριμνα για τα οχήματα των μόνιμων κατοίκων της Ακτής Παπανικολή.

3. Στην πρόταση προβλέπεται από το δρόμο η ταυτόχρονη διέλευση πάσης φύ-σεως οχημάτων και ποδηλάτων με προτεραιότητα στα ποδήλατα και με χαμηλό όριο ταχύτητας στα οχήματα με την τοποθέτηση κατάλληλης σήμανσης. Θεωρείτε ότι ένα τέτοιο σχήμα θα λειτουργήσει και δεν θα προκληθούν ατυχήματα ή για μεγαλύτερη ασφάλεια θα έπρεπε να γίνει ξεχωριστός ποδηλατόδρομος ο οποίος είναι λογικό να ενωθεί με αυτόν της οδού Πειραιώς;

4. Στην κάτοψη του σχεδίου πρότασης διαμόρφωσης της ανάπλασης δεν βλέπου-με να υπάρχει σε κάποιο σημείο πρόβλεψη για δημόσιες τουαλέτες (WC). Υπενθυμίζουμε ότι σήμερα υπάρχει μια αντιαισθητικής κατασκευής και προβληματική τουαλέτα, όπως είχε επισημάνει στην έκθεσή του προς το δήμο ο επιθεωρητής περιβάλλοντος κ. Ευάγγελλος Ρούσσος (υπεύθυνος για τις γαλάζιες σημαίες) στις 2-7-2015 η οποία πρέπει να αντικατασταθεί. Ρωτάμε: Θα υπάρξει πρόβλεψη για καλαίσθητες τουαλέτες (παραπάνω από μια) και ξεχωριστές για ΑΜΕΑ;

5. Σε όλο το μήκος που η Ακτή Παπανικολή ενώνεται με την αμμουδιά στο σχέδιο υπάρχει μια ακανόνιστη λωρίδα από ξύλο για την οποία ρωτάμε:

• Ποιο είναι το μεγαλύτερο, ποιο το μικρότερο και ποιο το μέσο μήκος των ξύ-λινων σανίδων που συγκροτούν τη λωρίδα; Ποια η χρησιμότητά της;

• Μελετήθηκε να τοποθετηθεί εκεί για αισθητικούς ή και για λειτουργικούς λόγους;

• Επειδή η αμμουδιά ανήκει στην αρμοδιότητα της πρώην Κτηματικής Υπηρε-σίας του Δημοσίου, υπάρχει συνεννόηση μαζί της γι’ αυτή την παρέμβαση;

• Μήπως η συνεχόμενη κάλυψη είναι περιττή και θα ήταν ίσως καλύτερα να εφαρμοστεί σε ορισμένα σημεία;

• Βρέθηκε τρόπος για τη στερέωσή της δεδομένου ότι οι δυνατοί βοριάδες και τα κύματα το χειμώνα δεν αφήνουν τίποτα; Λήφθηκε υπ’ όψη το γεγονός ότι γίνονται διεργασίες διάβρωσης σ’ όλο το μήκος της παραλίας από το λιμανάκι μέχρι τον ποταμό Κλαδισό με αποτέλεσμα να μεταφέρεται η άμμος από δυτικά προς τα ανατολικά και σε αρκετά σημεία η απόσταση της άμμου από τη θάλασσα έως το δρόμο ή τα άλλα φυσικά ή τεχνητά όρια να μειώνεται επικίνδυνα (3 – 10 μέτρα);

6. Το βόρειο πεζοδρόμιο της Ακτής Παπανικολή προορίζεται ως χώρος περιπάτου, συνάντησης και συνεύρεσης των ανθρώπων, νέων, μεγαλύτερων και ηλικιωμένων. Από τη μελέτη του σχεδίου προκύπτει ότι σε ένα σημείο προβλέπεται τόπος συνάντησης με τραπεζάκι και παγκάκια και κατά μήκος του πεζοδρομίου μερικά παγκάκια. Θεωρείτε ότι το μοναδικό σημείο συνεύρεσης είναι επαρκές ή θα πρέπει να δημιουργηθούν και άλλα τη στιγμή που υπάρχουν οι κατάλληλοι χώροι όπως π.χ. απέναντι από την ταβέρνα «Μάνος», στο χώρο που θα τοποθετηθεί το «αρχιτεκτονικό γλυπτό» και αλλού;

7. Έχει μελετηθεί κατά πόσον η σκίαση από τα υπάρχοντα και τα προβλεπόμενα να φυτευτούν δέντρα, επαρκεί ή θα χρειαστεί να τοποθετηθούν πρόσθετα σκίαστρα (πιθανώς πέργκολες) για την προστασία των πολιτών και των επισκεπτών;

8. Στη μελέτη επισημαίνουμε την οποιαδήποτε έλλειψη μέριμνας για το παιδί. Υπενθυμίζουμε ότι τα προηγούμενα χρόνια στην άμμο ανάμεσα στ’ αλμυρίκια απέναντι από το ξενοδοχείο «Έλενα», υπήρχε μια παιδική χαρά που είχαν τοποθετήσει προηγούμενες δημοτικές αρχές. Ρωτάμε: Μήπως θα έπρεπε και σήμερα σε συνεργασία με την πρώην Κτηματική Υπηρεσία του Δημοσίου να ξαναγίνει το ίδιο για να ανθίσει πάλι το παιδικό χαμόγελο;

Χανιά 9 Φεβρουαρίου 2017

Η Ανοιχτή Συνέλευση Κατοίκων Νέας Χώρας

Βαβουράκη Μαρία

Καλυβιανάκη Κατερίνα

Κοκκινάκης Γιάννης

Λεδάκη Μάρω

Λεδάκη Χρυσή

Μάρακα Κατερίνα

Πιτσιτάκης Γιώργος

Χριστοδουλάκη Κατερίνα

ΑΝΟΙΧΤΗ ΣΥΝΕΛΕΥΣΗ

ΚΑΤΟΙΚΩΝ ΝΕΑΣ ΧΩΡΑΣ

Σελίνου 118 Χανιά 73131 - Τηλ: 2821075544 – 697865514 – 6939192146

e-mail: pitsitakisg@gmail.com - kkalyvianaki@gmail.com

Προς τον Πρόεδρο Δ.Ε.Υ.Α. Χανίων κ. Σχετάκη Αντώνη

Κοιν: Δήμαρχο Χανίων

Επικεφαλής Δημοτικών Παρατάξεων Δημοτικού Συμβουλίου

ΘΕΜΑ: «Για τον αγωγό λυμάτων εν όψει της ανάπλασης της Ακτής Παπανικολή στη Νέα Χώρα».

Μετά την παρουσίαση, τον Νοέμβριο, από τη Δημοτική Αρχή του σχεδίου ανάπλασης της Ακτής Παπανικολή, πολλά είναι τα ερωτήματα που ανέκυψαν και στα οποία πρέ-πει να δοθεί η καλύτερη δυνατή απάντηση προς όφελος των πολιτών. Ως Ανοιχτή Συ-νέλευση Κατοίκων Νέας Χώρας, αφού μελετήσαμε την κάτοψη της πρότασης διαμόρ-φωσης του σχεδίου ανάπλασης προσπαθούμε με επισκέψεις στους καθ’ ύλην αρμό-διους, να ενημερωθούμε και να λάβουμε απαντήσεις σε απορίες και ερωτήματα που έχουν προκύψει.

Μερικά από τα ερωτήματα που είναι της αρμοδιότητας σας σχετίζονται με τον αγωγό λυμάτων της Ακτής Παπανικολή. Όπως κι εσείς γνωρίζετε αυτός ο αγωγός είναι προβληματικός και εξ αιτίας του δημιουργούνται συνεχώς προβλήματα με υπερχειλί-σεις στο οδόστρωμα κυρίως τους μήνες της τουριστικής περιόδου. Σύμφωνα με ενη-μέρωση από την μελετητική ομάδα της Τεχνικής Υπηρεσίας Δήμου Χανίων, το πρό-βλημα θα λυθεί με τον διαχωρισμό των αγωγών όμβριων από αυτόν των λυμάτων.

Προκειμένου να διαμορφώσουμε τελική γνώμη, θα επιθυμούσαμε να μας απαντήσετε στα παρακάτω ερωτήματα:

1. Συμμερίζεστε τη βεβαιότητα των αρμόδιων υπηρεσιών ότι το πρόβλημα θα λυθεί μόνο με τον διαχωρισμό και δεν θα έχουμε επανάληψη των ίδιων εικόνων [φραγμένοι αγωγοί, σκαψίματα κλπ.] μετά την αποπεράτωση του έργου;

2. Δεν θα έπρεπε ο αγωγός των λυμάτων (παλαιότητας 30 ετών και διαμέτρου 40 εκ.) ν’ αντικατασταθεί με μεγαλύτερο που ν’ αντέχει την αυξημένη ποσότητα των εισερχομένων λυμάτων εξαιτίας της ραγδαίας αύξησης του πληθυσμού και των επισκεπτών της Νέας Χώρας, ιδιαίτερα κατά τους καλοκαιρινούς μήνες, της ανέγερσης πολλών νέων ξενοδοχείων και του πολλαπλασιασμού των καταστημάτων εστίασης;

3. Είναι δυνατόν τα όμβρια να είναι ο αποκλειστικός ή κύριος υπαίτιος του προβλήματος όταν το καλοκαίρι που δεν βρέχει παρατηρούμε συνεχείς υπερχειλίσεις και καθημερινή παρουσία των μηχανημάτων του δήμου για την επίλυση των σοβαρών προβλημάτων που δημιουργούνται;

4. Έχει υπολογιστεί το κόστος του τμήματος του έργου που αφορά τους αγωγούς; Μήπως ο πραγματικός λόγος της μη αντικατάστασης του αγωγού λυμάτων με μεγαλύτερο, είναι οικονομικός δηλ. η μη διάθεση περισσότερων χρημάτων στο συγκεκριμένο έργο;

5. Έχει διαπιστωθεί από τον μηχανισμό της ΔΕΥΑΧ κατά πόσον τα όμβρια ύδατα των αγωγών είναι καθαρά; Το καλοκαίρι του 2015 τις μεταμεσονύκτιες ώρες έπεφταν από τους παραπάνω αγωγούς στην αμμουδιά, μεγάλες ποσότητες βρόμικων υγρών. Σχετικό αποδεικτικό φωτογραφικό υλικό έχει διαβιβαστεί στον εισαγγελέα πρωτοδικών.

6. Με το διαχωρισμό των όμβριων τα μισά από αυτά θα μεταφερθούν στον αγωγό της οδού Μονής Γωνιάς κι από εκεί στην αμμουδιά. Προκύπτει όμως το ερώτημα: Κλείνουν όλοι οι άλλοι αγωγοί όμβριων που έριχναν τα «ύδατά» τους στην Ακτή Παπανικολή; Ένας από τους βασικούς λόγους για την μη έγκριση τοποθέτησης γαλάζιας σημαίας σε μια παραλία είναι η ύπαρξη αγωγών ομβρίων υδάτων που δυνητικά μεταφέρουν ρυπαντικό φορτίο από την αστική περιοχή στην ακτή.

7. Η ΔΕΥΑΧ διενεργεί ελέγχους όσον αφορά τους λιποσυλλέκτες των καταστημάτων εστίασης; Ποιο είναι το αποτέλεσμα αυτών των ελέγχων ειδικά όσον αφορά τα καταστήματα εστίασης της Ακτής Πανανικολή; Υπάρχει πρόβλεψη στο νέο οργανόγραμμα της υπηρεσίας να προσληφθούν εργαζόμενοι για να καλύψουν ενδεχόμενα κενά όσον αφορά τον έλεγχο των καταστημάτων εστίασης για την διαχείριση των υγρών αποβλήτων τους;

Χανιά 3 Μαρτίου 2017

Η ΑΝΟΙΧΤΗ ΣΥΝΕΛΕΥΣΗ ΚΑΤΟΙΚΩΝ ΝΕΑΣ ΧΩΡΑΣ

Βαβουράκη Μαρία

Καλυβιανάκη Κατερίνα

Κοκκινάκης Γιάννης

Λεδάκη Μάρω

Λεδάκη Χρυσή

Μάρακα Κατερίνα

Πιτσιτάκης Γιώργος

Χριστοδουλάκη Κατερίνα